tomron87/hebrew-wikipedia-sentences-corpus huggingface dataset:
אתרים בולטים נוספים בעיירה הם מוזיאון בורנהולם, מוזיאון ההגנה (Forsvarsmuseet), כנסיית סנט ניקולס, בית הספר לרכיבה על סוסים Smedegårds בחלק הדרומי של העיר, והמגדלור של רונה.
מוזיאון בורנהולם מתעד את ההיסטוריה של רונה ושל האי בורנהולם, מהתקופה הפלאוליתית ועד לעת המודרנית, כולל תקופת הכיבוש הגרמני במלחמת העולם השנייה.
המוזיאון כולל מספר ממצאים הקשורים לאי, מתקופת הברונזה הנורדית ועד לתקופת הברזל, וכן הציג בעבר דגם מיולניר שנמצא בבורנהולם, ושמשמש עד היום בלוגו המוזיאון, אף על פי שכיום הוא מוצג במוזיאון הלאומי של דנמרק שבקופנהגן.
כמו כן הוא מחזיק אוסף משמעותי של מטבעות, כלי חרס וציורים רומיים.
המגדלור של רונה ניצב על קו החוף לא רחוק מהכנסייה.
זהו בניין צר צבוע-לבן, בעל שמונה צלעות, ושלדו ברזל יצוק.
הוא נבנה ב-1880, ויצא מכלל שימוש ב-1989. כנסיית סנט ניקולס, שמהווה חלק מהדיוקסיה של קופנהגן, היא מבנה בולט ומובחן, שבשנת 1918 הורחב ושופץ לתצורתו הנוכחית.
הכנסייה ניצבת באתר שבו עמדה לפניה כנסייה או קפלה מהמאה ה-13, שחלקים ממנה עדיין קיימים.
Forsvarsmuseet, מוזיאון ההגנה של רונה, פועל בבניין מעוגל עם קירות בעובי 3.5 מטר שמכונה Kastellet או "המבצר".
בשנת 1744 נבנה להגנה על העיר, אך מעולם לא היה בו שימוש.
המוזיאון כולל פריטים שונים הקשורים להיסטוריה הצבאית של האי, לרבות רובים, להבים, פצצות ומדים.
הכיכר המרכזית, Store Torv, שימשה בעבר למצעדים צבאיים.
כמה מבנים חשובים נמצאים במרכז העיר, לרבות הספרייה הציבורית של רונה, סניף הבנק הנורדי (Nordeabank) וכן בתי מסחר ישנים ובתי מגורים של אצילים.
דוגמאות בולטות הם Erichsens Gård , שנבנה ב-1806 ומשמש היום מוזיאון השייך למוזיאון בורנהולם, הבניין הנאו-קלאסי Kommandantgården, שנבנה בשנת 1846 ומשמש היום מוזיאון קרמיקה, ו-Amtmandsgården, הממוקם ברחוב Storegade מס' 36. ה-Toldboden הוא בית סחר עתיק, שנבנה בשנת 1624, והוא כיום אחד מהבתים העתיקים ביותר ברונה הבנויים למחצה מעץ.
הבניין Torhus, שנמצא בפינת הכיכר, נבנה ב-1834 ושימש בעבר כבית העירייה, כבית משפט וכבית כלא.
התיאטרון של רונה נבנה בשנת 1823 והוא אחד מהתיאטראות המקומיים הוותיקים ביותר הפועלים עדיין בדנמרק.
בניין Hovedvagten ברחוב Søndergade מס' 12, נבנה כבית שמירה ב-1744 עם לבנים ממבצר האמרסהוס (Hammershus; ), מבצרה המפורסם של בורנהולם, שהיה בשלבי הריסה באותה תקופה.
זהו בית הלבנים העתיק ביותר ברונה.
הכנסייה המתודיסטית היא מבנה בולט אחר ברונה, שנבנה בין 1917 ל-1918 ונפתח ב-6 בינואר 1918. בניין חשוב נוסף במרכז רונה הוא מבנה הכנסייה הבפטיסטית שנבנה ב-1888.
רונה מחוברת לדנמרק ולשאר יבשת אירופה דרך מערך מעבורות.
חברת BornholmerFærgen הדנית מפעילה קווים מרונה לקואה (Køge) שבדנמרק, לאוסטד (Ystad) שבשוודיה ולזאסניץ (Sassnitz) שבגרמניה.
חברת Polferries הפולנית מפעילה קו לשווינואוישצ'ה שבפולין.
ישנו קו מהיר של סירות קטמרן מאוסטד שניתן להגיע לנמלו בקו רכבת ישיר המחבר את אוסטד וקופנהגן, בירת דנמרק.
חמישה קילומטרים דרום-מזרחית לרונה, פועל נמל התעופה של בורנהולם (קוד יאט"א: RNN), שממנו יוצאות טיסות ישירות הלוך-חזור מרונה לקופנהגן, ובעונת הקיץ ליעדים נוספים.
להלן רשימת ערים תאומות לרונה:
רונדו-סונאטה היא צורה מוזיקלית חד פרקית ומרובת חטיבות.
כפי ששמה רומז, היא סינתזה של שתי צורות אשר היו קיימות לפניה: הרונדו הוותיק וצורת הסונאטה שהופיעה בצורתה הבשלה רק באמצע המאה ה-18. הרונדו-סונאטה הופיעה אם כן לאחר צורת הסונאטה, בשלהי התקופה הקלאסית (סוף המאה ה-18).
על מנת להבין את צורת הרונדו-סונאטה יש לאזכר בקצרה את צורת סונאטה ואת צורת הרונדו:
הרונדו, מקורו בריקוד בעל פזמון חוזר אשר מגוון בקטעי ביניים בעלי חומרים מוזיקליים שונים בין חזרות הפזמון.
ככלל חוזר הפזמון גם בתור החטיבה האחרונה בפרק בחזרה בעלת אופי סיומי (קודה).
סימון הפזמון באות הלועזית A וקטעי הביניים באותיות עוקבות ייתן את הסכימה הבאה של צורת הרונדו: ...ABACA.
הסולם שבו מופיע הפזמון נשאר קבוע בכל אחת מחזרותיו, והקטעים אשר בין חזרות הפזמון יכולים להופיע בסולמות אחרים, אך לא ככלל.
סביר להניח לגבי כל רונדו שלפחות קטע ביניים אחד יופיע בסולם אחר.
צורת הסונאטה מורכבת מעט יותר, אך בעלת כמה אלמנטים דומים של חזרתיות.
בצורת הסונאטה שלוש חטיבות מובחנות: תצוגה, אשר ניתן לחלקה לשני חלקים מובחנים יחסית, ברוב המקרים לנושא ראשון בסולם הראשי, ונושא שני (לרוב בעל חומר מוזיקלי אחר) אשר מופיע תמיד בסולם הדומיננטה בכל יצירה בסולם מז'ורי.
ביצירה בסולם מינורי הנושא השני עשוי להופיע בסולם המז'ורי היחסי.
התצוגה חוזרת על עצמה ברוב המכריע של המקרים (לפחות עד שלהי התקופה הקלאסית) בעזרת סימון קו חזרה.
לצורך הבנת הרונדו סונאטה, חטיבת התצוגת תקבל את הסכימה AB, אשר מייצגת את שני הנושאים בה ואת המעבר בין הסולמות.
לאחר חטיבת התצוגה יופיע הפיתוח – חלק בעל מאפיינים דרמטיים יותר, ברוב המקרים, בו מעובדים בדרך כלל הנושאים אשר הופיעו בתצוגה.
הבסיס הטונאלי של ראשית הפיתוח שונה מזה של הנושא הראשון ויכול להיות זהה לזה של הנושא השני.
הפיתוח יכונה כאן באות C.
לאחר הפיתוח יופיע המחזר (רפריזה) אשר כשמו, חוזר על החומרים המוזיקליים של התצוגה, לרוב לפי סדר הופעתם, גם אם בשינויים קלים או מרובים, ובסופו קטע סיומי (קודה).
ההבדל העיקרי והמאחד את כל המחזרים הוא שהבסיס הטונאלי שלו נשאר בסולם הראשי, הפותח.
המחזר יסומן בשני אופנים: A על מנת לייצג את הישארותו בסולם אחד לעומת התצוגה, ו־Ab על מנת לתת ייצוג לנושא השני.
הסכימה של צורת הסונאטה היא אם כן ABCAb.
ברונדו-סונאטה יש התייחסות לנושא הראשון של צורת הסונאטה (A) כפזמון החוזר של צורת הרונדו (גם אם הופעתיו החוזרות אינן זהות לגמרי), וכך למעשה, מנקודת המבט של צורת-סונאטה, מופיע הנושא הראשון שוב לפני הופעת הפיתוח.
הסכימה המתקבלת זהה אם כן לזו של רונדו, אך החטיבות הן בעלות צביון של צורת-סונאטה:
A נושא ראשון הסולם הראשון
B נושא שני בסולם הדומיננטה
A נושא ראשון בסולם הראשי
אלמנט חשוב נוסף בצורת הרונדו-סונאטה הוא השמטת סימן החזרה בסיום הנושא השני.
הופעות של רונדו-סונאטה בספרות המוזיקלית
פרקי רונדו-סונאטה מופיעים באופן כמעט אקסקלוסיבי כפרקים אחרונים ביצירות רב פרקיות.
באופן חריג, הפרק הראשון בסונאטה לפסנתר מס' 51 מאת היידן כתוב בצורת רונדו-סונאטה וכמו כן גם הפרק השני בסימפוניה הרביעית של בטהובן.
בדוגמאות הבאות מופיע רונדו-סונאטה כפרק אחרון:
סונאטה לפסנתר מס' 13 בסי במול מז'ור של מוצרט
קונצרטו לפסנתר מס' 23 בלה מז'ור של מוצרט
סימפוניה מס' 85 (מלכת צרפת) בסי במול מז'ור של היידן
סימפוניה מס' 103 (דרדור התוף) במי במול מז'ור של היידן
סונאטה לפסנתר אופ' 13 בדו מינור (הפאתטית) של בטהובן
שתי סונאטות לכינור ולפסנתר אופ' 12 של בטהובן
הסימפוניות השישית והשמינית (שתיהן בפה מז'ור) של בטהובן
רביעיית כלי הקשת ד' 810 (העלמה והמוות) של שוברט
הקונצ'רטו לכינור במי מינור אופ' 64 של מנדלסון
הקונצ'רטו השני לפסנתר אופ' 83 בסי במול מז'ור של בראהמס
הרונדה ון פלנדרן לנשים (בהולנדית: Ronde van Vlaanderen voor Vrouwen) היא מהדורת הנשים של הרונדה ון פלנדרן, מרוץ אופני כביש חד-יומי בבלגיה.
המרוץ נוסד ב-2004 ומתקיים באותו היום של מרוץ הגברים, אך כולל מרחק קצר יותר.
הוא מאורגן על ידי חברת "פלנדרס קלאסיק", שהיא גם המארגנת של מרוץ הגברים ושל שאר קלאסיקות האביב לגברים ולנשים.
המרוץ נוסד בשנת 2004 והתקיים ב-4 באפריל.
המרוץ כלל מרחק של 94 קילומטרים, והתחיל באוודנארדה והסתיים במירבקה.
הרוסיה זולפיה זאבירובה ניצחה במרוץ, כשהיא מקדימה את טריקסי ווראק ואת לאונטין זיליארד-ואן מורסל.
המרוץ כלל את הטיפוסים מור ואן גראדסברחן ובוסברג.
המרוץ מתחיל ומסתיים באוודנארדה, שממוקמת 30 קילומטרים מהעיר חנט.
המרוץ כולל למעלה מעשרה טיפוסים שונים, ששלושת האחרונים הם הקרויסברג, הקווראמנוט, והפטרברג.
טיפוסים שנחשבים לאגדיים, ומופיעים גם במרוץ הגברים בקביעות.
מ-2016, המרוץ הפך לחלק מסבב הוורלד טור של הנשים, כשליזי ארמיטסטד מנצחת.
רונדה פלמינג הייתה שחקנית קולנוע וטלוויזיה וזמרת אמריקאית.
התפרסמה בעיקר במערבונים, סרטי פילם נואר וסרטי הרפתקאות בשנות ה-40 ושנות -50.
נולדה בהוליווד-1923 בשם מרילין לואיס, צעירה בין שתי הבנות של הדוגמנית והשחקנית אפי גרהם וסוכן הביטוח הרולד שברטון לואיס.
ב-1941 סיימה את בית הספר התיכון בבברלי הילס בו הופיעה בהצגות תלמידים.
סוכן שחקנים וצייד כישרונות הבחין בנערה הג'ינג'ית היפה והמוכשרת, שינה את שמה לרונדה פלמינג וסידר לה חוזה אצל דייוויד סלזניק.
תפקידה הרציני הראשון היה בסרטו של אלפרד היצ'קוק "בכבלי השכחה" בו שיחקה נערה מאושפזת במוסד פסיכיאטרי ומטופלת על ידי פסיכיאטרית אותה מגלמת אינגריד ברגמן.
ב-1949 שיחקה בסרט "יאנקי בחצר המלך ארתור" לצידו של בינג קרוסבי.
בסרט גם שרה וזה היה סרטה הראשון בצבעי טכניקולור.
הצבעים האלה הפכו אותה פופולרית בגלל עיניה הירוקות, שערה הלוהט ופניה החלקים.
היא כונתה "מלכת הטכניקולור" בדומה למורין או'הרה.
היא שיחקה ב-46 סרטים לצידם של שחקנים ידועים כמו ברט לנקסטר, קירק דאגלס, צ'רלטון הסטון, רונלד רייגן ועוד.
היא הופיעה גם בסדרות טלוויזיה כמו ספינת האהבה, מקמילן ואשתו, רד סקלטון שואו, דיק פאוול שואו ועוד.
היא גם שרה והוציאה שני אלבומים: שירי גוספל ושירי אהבה קלאסים בשם "רונדה".
לרונדה פלמינג יש כוכב בשדרת הכוכבים של הוליווד.
וכוכב דקל זהב בשדרת הכוכבים בפאלם ספרינגס.
פלמינג הייתה נשואה שש פעמים.
התגרשה ארבע פעמים והתאלמנה פעמים.
בעל החמישי, המפיק טד מאן היה יהודי והיא קבורה לידו בחלק היהודי של בית הקברות הילסייד ממוריאל פארק.
מבעלה הראשון תומאס ליין, היה לה בן אחד, קנת ליין יליד 1941. ממנו היו לה שתי נכדות, ארבעה נינים ושני בני נינים.
יאנקי בחצר המלך ארתור" (1949)
"סיפורו של באסטר קיטון (1957)
"רונדלים" הוא שיר של המוזיקאי הישראלי סטטיק, אשר יצא לאור ב-22 בפברואר 2023, כרצועה החמישית באלבום הבכורה שלו, "לירז".
כשאר שירי האלבום, את השיר כתבו והלחינו סטטיק, רון ביטון, ג'ורדי, איתי שמעוני, צמד המפיקים Triangle ודור גל והפיקו ג'ורדי ו-Triangle.
השיר הגיע בשיאו למקום השלישי במצעד "היטליסט" של מאקו ובמצעד העשירייה של כאן גימל.
ב-22 בפברואר 2023, לאחר פירוק הצמד סטטיק ובן-אל תבורי באוגוסט 2022, הוציא סטטיק את אלבום הסולו הראשון שלו, "לירז".
האלבום הופק בווילה בקיסריה בשיתוף המוזיקאים רון ביטון, ג'ורדי, איתי שמעוני וצמד המפיקים Triangle.
"רונדלים" הוא הרצועה השלישית מתוך האלבום.
היא מתאפיינת בסגנון דאנס-פופ המשלב בתוכו בתי ראפ.
בצאתו של האלבום "לירז", זכה "רונדלים" להצלחה והיה לשיר השלישי המושמע ביותר מהאלבום בספוטיפיי בשבוע צאתו.
מספר חודשים לאחר צאת האלבום, "רונדלים" זכה להצלחה ויראלית בפלטפורמת טיקטוק, לאחר שמשתמשת פרסמה אתגר ריקוד לשיר בליווי סאונד שלה מבצעת את השיר, שזכה אף לתגובה מסטטיק עצמו.
בעקבות כך, הגיע למקום הרביעי בהיטליסט של מאקו ונכנס למקום השביעי בעשירייה, כחודשיים לאחר צאתו.
בשיאו, הגיע למקום השלישי בעשירייה.
השיר נכנס אף למצעד מדיה פורסט והגיע בשיאו למקום התשיעי, עם 82 השמעות סך הכל בתחנות הרדיו בישראל.
באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר השלישי המושמע ביותר בחודשים אלו בישראל, לאחר "תיק קטן" ו"לאהוב אותך כל יום".
דודי פטימר, אשר סקר את "לירז", ציין את השיר לחיוב ותיאר אותו כ"שילוב הנכון בין שיר מסיבתי לראפ בועט, קליט וממכר", והוסיף: "יש בו את כל המרכיבים של שיר ראוי: טבעיות, אותנטיות, פזמון שחוזר על עצמו והולם בראש ובעיקר כנות לא מהונדסת".
דוד מאיר מועלם ממאקו טען לחוסר מקוריות בשיר, באומרו: "נשמע שאפילו לא ממש החליפו את הביט מ'דובשנייה'".
המחוז העירוני רוֹנד'ה קִינוֹן טַב הוא מחוז ממחוזות ויילס, בדרום ויילס, הממלכה המאוחדת.
המחוז נוצר בשנת 1996 כמחוז עירוני על בסיס שלוש הנפות של מרכז גלמורגן; רונד'ה, עמק קינון, וטב-אלי.
המחוז חולש על האזור הדרומי של עמק נהר הטף, בנוסף לחלקם הדרומי של נהר הרונד'ה (המתמזג עם הטף בפונטיפריד') ונהר הקינון (המתמזג עם הטף באברקינון); שמו של המחוז הוא שילוב שמם של שלושת נהרות אלו.
בירת המחוז היא פונטיפריד' שהיא מרכזו האדמיניסטרטיבי.
מחוז רונד'ה קינון טב גובל מכיוון צפון עם מחוז פוויס, מחוז מרת'ר טידוויל וקרפילי ממערב, מחוז קארדיף ועמק גלמורגן מדרום ומחוז בריג'אנד וניית' פורט טלבוט ממזרח.
חלקו הצפוני של המחוז גובל בפארק הלאומי ברקון ביקונס.
אוכלוסיית המחוז כולה מונה 239,018, כאשר בירת המחוז היא פונטיפריד' עם 32,694 תושבים.
מלבד הבירה, במחוז נמצאות מספר עיירות בהן אברדייר עם 39,550 תושבים שהיא גם העיירה המאוכלסת ביותר במחוז, ל'אנטריסאנט (Llantrisant) עם 15,313 תושבים, טונראוויל (Tonyrefail) עם 11,445 תושבים, מאונטין אש (Mountain Ash) עם 11,230 תושבים, ואבראמן (Aberaman) עם 9,964 תושבים.
אזור הרצף העירוני המאוכלס ביותר הוא טונראוויל שחולש, מלבד העיירה עצמה, על רוב עמק הרונד'ה וכולל 62,545 תושבים במספר עיירות מחוברות.
רונה טאוזינגר (נולדה ב-1971) היא משוררת, עורכת, חוקרת ספרות, יהדות ותרבות.
את הדוקטורט שלה כתבה בהנחיית פרופ' אבידב ליפסקר, במחלקה לספרות עם ישראל, באוניברסיטת בר-אילן.
העבודה עוסקת בחקר גלגולי הסיפור המקראי תמר אשת ער (בראשית לח).
עיבוד של העבודה ראה אור כספר בסדרת 'תימה' בהוצאת אוניברסיטת בר-אילן.
משנת 2000 משמשת טאוזינגר כעורכת באנציקלופדיה של הסיפור היהודי במחלקה לספרות של אוניברסיטת בר-אילן.
בשנים 2019–2021 פרסמה מאמרים בנושאי אמנות, יהדות, ספרות ותרבות בישראל היום.
תמר אשת ער: פואטיקה, מיסטיקה ופוליטיקה של תימה מקראית בספרות העברית, סדרת תימה, הוצאת אוניברסיטת בר-אילן, תש"ף.
כל העולם מְפנה לה, שירים, תל אביב: פרדס, 2022.
התפוח והעינם, שירים, תל אביב: הקיבוץ המאוחד, סדרת ריתמוס, 2022.
חורים, שירים, תל אביב: הקיבוץ המאוחד, 2025.
מחשבת הספר, ספר היובל לכבודו של פרופ' אבידב ליפסקר (עם יגאל שוורץ, לילך נתנאל וקלאודיה רוזנצווייג), רמת-גן: הוצאת אוניברסיטת בר-אילן, 2020.
כושר גופני הוליסטי, יגאל פנחס, תל אביב: מנדלי, 2023.
יהודה ותמר בסוד מצווה הבאה בעבירה: סיפור בראשית ל"ח בראי השבתאות, דעת: כתב עת לפילוסופיה יהודית וקבלה, גיליון 83 (2017), עמ' 235–264. באתר JSTOR.
יהודה ותמר: הזיווג המשיחי בראי הקבלה, דעת: כתב עת לפילוסופיה יהודית וקבלה, גיליון 87 (2019), עמ' 261–329. באתר JSTOR.
משה שמיר: סיפור גנוז, בתוך: זיוה שמיר ואבידב ליפסקר (עורכים), ארץ הצבי: ספר יובל לכבוד צבי לוז, ירושלים: כרמל, 2021, עמ' 379–398. תקציר ומידע באתר פרויקט בן־יהודה.
שיר אשה בצעיפה לאורי צבי גרינברג: ארוס, מיניות ומשיחיות כביטוי של זיווג קדוש, רונה טאוזינגר, ביקורת ופרשנות, גיליון 47 (פברואר 2022), עמ' 47–81 בהוצאת אוניברסיטת בר-אילן.
שועי רז, אישה בפתח עיניים, פרא אדם חושב, 12 ביוני 2021.
בן ציון אשל, סיפור תמר אשת ער נקרא ומתרגם במהלך הדורות, בתוך: מחקרי גבעה, ט, תשפ"ב.
זיוה שמיר, ממעמקים, באתרה הרשמי.
נדבי נוקד, שהכל נברא בלשון, מעלה, גיליון 10, יוני 2023.
זיוה שמיר, מסגירה וסוגרת, אתר זיוה שמיר, 30 ביוני 2025.
רונה (אהרונה) רחל קינן (נולדה ב־26 ביולי 1979) היא זמרת-יוצרת, פזמונאית ומלחינה ישראלית, זמרת השנה לשנת 2009.
קינן נולדה ביפו, בתם של הסופר והעיתונאי עמוס קינן וחוקרת הקולנוע והסופרת נורית גרץ.
אחותה היא העיתונאית והעורכת שלומציון קינן.
הופעתה הראשונה מול קהל גדול התקיימה בשנת 1997, כשהשתתפה במופע שיצר ערן צור לפסטיבל "נקסט": "אתה חברה שלי" – שירי יונה וולך המולחנים.
במופע הוקלטו מבחר משיריה של וולך, חלקם בלחנים מוכרים (בין היתר מהתקליט "בציר טוב" של אילן וירצברג ושמעון גלבץ), אך רוב הלחנים נכתבו על ידי צור ושותפיו למופע.
קינן הלחינה למופע את שיריה של וולך "ההכרה שלי נמוגה" ו"קסיוס", שרה (סולו בשירים אחדים וקולות רקע באחרים) וניגנה בגיטרה חשמלית ובגיטרה אקוסטית.
בעקבות הצלחת המופע, הוא יצא כאלבום.
בנובמבר 1997 השתתפה קינן במופע לזכרה של ענבל פרלמוטר ובו שרה עם יפעת נץ, יעל כהן, דנה ברגר ואסי לוי את שירה של להקת המכשפות "עד העונג הבא".
משנת 1998 הופיעה יחד עם טל גורדון בגרסאות עדינות לשיריה של גורדון.
המופע, שתוכנן במקור להיות חד-פעמי, הצליח מאוד והפך לסיבוב הופעות בן שנתיים שאף הוקלט באלבום, שיצא בשנת 2000 - "רציתי שזה לא ייגמר".
המופע והאלבום כללו את מיטב להיטיה של גורדון בגרסאות אקוסטיות וגם ארבעה שירים חדשים.
בשנת 2000 השתתפה קינן בשירת קולות באלבומו של ערן צור "תכלית בתחתית".
בשנת 2001 החלה בסיבוב הופעות משלה והוציאה מיני-אלבום ובו ארבעה משיריה: "Train", "Tips", "אהבה שקופה" ו-"Earthquake".
בספטמבר 2001 יצא מיני-אלבום להרכב פוליאנה פרנק עם שיר בשם "החופש".
בתקליטון נכללה גרסת הופעה חיה לשיר "Strange Fruit" בהשתתפות שבי עוזיאל בבס ורונה קינן בגיטרה ושירה.
בשנת 2003 חזרה קינן להופיע, לקראת אלבום הסולו הרשמי הראשון שלה, "לנשום בספירה לאחור".
את צאת האלבום, בהפקתו של יזהר אשדות, הקדימו הסינגלים "אהבה שקופה", "מבול" ו"לחיות נכון".
האלבום "לנשום בספירה לאחור" יצא במאי 2004, אחרי עבודה של כחמש שנים, וכלל שירים בעברית ובאנגלית.
בשנת 2005 הופיעה קינן בתוכנית הטלוויזיה "מפגשיר" וביצעה בדואט עם גידי גוב את השיר "הריקוד המוזר של הלב", שכתבה והלחינה.
באלבומו של יזהר אשדות "במרחק נגיעה מכאן" שיצא באותה שנה השתתפה בזמרה בשיר "אבנים".
לאלבומה של נורית גלרון "מה שהשמיים נותנים", שיצא ב-2006, הלחינה את שירה של יונה וולך "את יותר מדי".
עוד ב-2006, התארחה באלבומו של נתן סלור, "25 שעות".
בין השנים 2005 ל-2008 הייתה קינן אמנית נבחרת של הקרן למצוינות בתרבות.
לאחר צאת האלבום "לנשום בספירה לאחור" יצאה קינן לסיבוב הופעות אקוסטי בכל רחבי הארץ, שבו השתתף מלבדה נגן הגיטרה ערן וייץ.
בשנים אלו עבדה על אלבומה השני, "עיניים זרות", שיצא בפברואר 2007. הסינגל הראשון מתוכו היה שיר הנושא, "עיניים זרות", שאתו התחרתה בפסטיבל השירים של ישראל שנה קודם לכן.
אחריו יצאו לתחנות הרדיו הסינגלים "הפעם האחרונה", "בתוך אגם קפוא" ו"נס".
באלבום נכלל גם השיר "הריקוד המוזר של הלב".
באותה שנה, במלאת ארבעים שנה לאלבומה של להקת "החלונות הגבוהים", הקליטה קינן גרסה מחודשת לשירה של הלהקה "אהבה ראשונה", שכתב אביה עמוס קינן.
כמו כן כתבה לאלבומה של יהודית רביץ "עיר קטנה" מאותה שנה את השיר "הפנים שבפנים".
בשנת 2007 הצטלמה קינן לקטלוג הקיץ של רשת האופנה "קום איל פו".
בשנת 2008 התארחה באלבומו של אוהד חיטמן "הרגע הבא", שבו שרה בדואט עם חיטמן את השיר "נקודת ההתחלה".
באותה שנה הקליטה גרסה לשירה של גלי עטרי "סוף העונה", כחלק מהפרויקט "עבודה עברית".
בשנת 2009 הוציאה קינן את אלבומה השלישי, "שירים ליואל".
לאלבום קדם הסינגל "אתה מתעורר".
האלבום מספר את סיפור חייה של דמות פיקטיבית בשם יואל.
לפי קטע שכתבה קינן באתר האינטרנט שלה טרם יציאת האלבום, דמותו של יואל מבוססת באופן רופף על אביה, עמוס קינן (שנפטר מאוחר יותר באותה שנה), ובשם יואל גם נעשית מחווה ליואל הופמן, סופר שאהוב עליה במיוחד.
בעקבות האלבום נבחרה קינן כ"זמרת השנה" במצעד הפזמונים העברי השנתי של תחנת הרדיו גלגלצ לשנת ה'תשס"ט, וכן זכתה בפרס אקו"ם להישג השנה לפזמונאית.
באוקטובר אותה שנה הקליטה קינן גרסת כיסוי לשירה של להקת השמחות "בדרך הביתה", עבור הסדרה התיעודית של תומר הימן "בדרך הביתה".
החל משנה זו משתתפת במופע "שלל שיריו" של גידי גוב, בעיבודים, גיטרה ושירה.
היא הגישה יחד עם המשורר דורי מנור את תוכנית הרדיו "ציפורי לילה מתפייטות" בגלי צה"ל.
ביוני 2011 יצא אלבומה הרביעי, "המראות ונחיתות".
באלבום זה היא שבה לשתף פעולה עם יזהר אשדות, שהפיק את האלבום.
מהאלבום התפרסמו השירים "המראות ונחיתות" ו"הקולב".
האלבום הופץ גם במהדורה מיוחדת, הכוללת מספר רצועות נוספות ובהן הקלטות שונות של קינן מפרויקטים שונים בשנים 2008 עד 2010, ובהן "בדרך הביתה" ו"סוף העונה".
באותה שנה השתתפה קינן, בגיטרה ובקולות רקע, באלבומו של סגול 59, "עוד נוסע אחד".
בספטמבר 2012 הצטרפה לצוות המורים של מזמור בית ספר למוזיקה.
בשנת 2013 הצטרפה למסע ההופעות של אסף אבידן באירופה כגיטריסטית וזמרת ליווי וכן הופיעה כמופע חימום לפני הופעותיו בצרפת.
בינואר 2014 יצאו שלשה סינגלים מתוך אלבום שירי הילדים "אף על פיל", בשניים מתוכם שרה קינן.
השיר "היער בסתיו" הוא דואט עם עומר קליין, ואילו את השיר "אני ועצמי" שרה קינן בסולו.
שני השירים הולחנו על ידי שחר ברבש ותורגמו מיידיש על ידי בני מר.
כמו כן השתתפה באלבום "טוב שהעולם גדול" משירי המשורר אבות ישורון בשירת השיר "בהחבא".
בשנת 2015 השתתפה באלבומו של גידי גוב, "אם היינו", בשיר 'אני אומר מילה' שכתבה וביצעה בדואט עם גוב.
בשנת 2019 יצא אלבומה החמישי, "זמן התפוז", בהפקת תום דרום ותמיר מוסקט.
בנובמבר 2020 הוציאה קינן אלבום שישי, "Light Sleeper".
קינן עבדה על האלבום יחד עם יזהר אשדות, ואחותה שלומציון כתבה איתה את המילים לחלק מהשירים.
המפיק זוכה הגראמי ג'ון קונגלטון אחראי על המיקסינג של שירי האלבום.
במאי 2021 הוציאה קינן אלבום רמיקסים וגרסאות כיסוי ל"זמן התפוז".
האלבום כולל פרשנויות של מוזיקאיות ומוזיקאים שונים לשירי האלבום "זמן התפוז" ומשתתפים בו: יעל זלינגר, תום ארמוני ותמיר מוסקט (T&T), פלורה, שוזין, ג'ול טרגן, רונה קינן, שלומי שבן, יהודית רביץ, תומר כץ (D Fine Us), אסף אמדורסקי, אדם שפלן, לונא אבו נסאר, עיליי אשדות.
באוקטובר 2021 הוציאה יחד עם המוזיקאי תומר כץ, סינגל בשם "פטיש מסמר" המבוצע כדואט של השניים.
השיר נכתב בימי מגפת הקורונה ומתאר שיטוט פוסט אפוקליפטי ברחובות תל אביב, בחיפוש אחרי קרבה אנושית, כאשר ברקע נשמעים הדי המחאה החברתית.
בשנת 2023 הוציאה את אלבומה השביעי "עיר בלי געגוע".
בשנת 2004 קינן יצאה מהארון כלסבית.
בשנת 2018 היא ובת זוגה שירי קלאס הפכו לאמהות לילד.
קינן חברה במועצה הציבורית של בצלם.
לקראת הבחירות לכנסת ה-19, סיפרה קינן כי היא תומכת במפלגת מרצ.
קינן פעילה במחאה כנגד הרפורמה המשפטית והופיעה בהפגנות במסגרת המחאה, כולל בבמה המרכזית בקפלן.
רוני אורן (נולד ב-25 בפברואר 1953) הוא אנימטור ישראלי.
יוצר באנימציה סדרות טלוויזיה לילדים, ספרי ילדים ופרסומות לטלוויזיה המשלבות דמויות מפלסטלינה.
שימש כראש היחידה לאנימציה בבצלאל.
ב-1972, במהלך השירות הצבאי, חלה בצהבת קשה.
בזמן האשפוז מצא מפלט ביצירת איורים.
אחיו הגדול, שלמד אז בבצלאל, העביר מספר איורים למורה שלו לאנימציה, יצחק יורש, וזה התלהב ואמר והזמין אותו לבוא ולעבוד בבצלאל.
הצבא שלח אותו לחופשת החלמה ארוכה ובמהלכה, התגורר אצל אחיו בירושלים ולמד ביחידה לאנימציה של בצלאל.
לאחר שובו לשירות פרצה מלחמת יום כיפור, והוא נשלח ליחידת סיירות בחזית תעלת סואץ מול הארמייה המצרית השלישית.
לאחר השחרור עבד בעבודות מזדמנות בהולנד.
עם שובו לישראל התקבל לבצלאל.
שם למד שלושה שבועות במחלקה לגרפיקה ועוד שלושה שבועות במחלקה לצילום ועזב את הלימודים.
ב-1975 עבד כסדרן בסינמטק ירושלים, ואז התבקש באמצעות חברה ליצור מספר איורים לתוכנית הטלוויזיה "כלבוטק".
העבודה הובילה לתפקיד כמאייר לשירים שהושמעו בתוכנית "ריצ'רץ'", ובהמשך כמאייר התוכנית "טלפלא".
ב-1978 הקים אולפן עצמאי המוכר בשם "פריים ביי פריים", במסגרתו יצר למעלה מ-500 סרטונים, וזכה בפרסים ומדליות בפסטיבלים ובתחרויות פרסום.
סדרות האנימציה שיצר שודרו בכ-80 מדינות ונקנו בין השאר על ידי ערוץ דיסני, ABC ,PBS ,BBC, וערוץ 4 הבריטי.
בין סדרות הטלוויזיה שיצר: משלים שועליים ("Foxy Fables"), "אגדות המלך שלמה" ("Tales of a Wise King"), "ביצה" ("The Egg"), ו"ארנב עכשיו" ("Grabbit the Rabbit").
הפיק 86 סרטונים לסדרה הישראלית "רחוב סומסום".
כן הפיק לפרסומות טלוויזיה דמויות כגון התוכי בפרסומת לחברת בזק בינלאומי והפרות בפרסומת לטנא נגה.
אורן אייר למעלה מ-25 ספרי ילדים בישראל, בריטניה וארצות הברית.
זכה בפרס נחום גוטמן לאיור.
ב-1986 זכה בציון לשבח בפרס מוזיאון ישראל לאיור ספר ילדים ע"ש בן-יצחק עבור איוריו לספר "אגדה של הגדה, הגדה של פסח" (1985).
אורן עסק גם בהוראת מלאכת האנימציה.
בין השנים 1980 ל-2002 לימד אנימציה בבית צבי, האקדמיה לעיצוב ולחינוך ויצו חיפה ובצלאל.
כן העביר כיתות אמן בפסטיבלי אנימציה שונים.
משנת 2003 העביר סדנאות אנימציה בפלסטלינה לילדים ונוער דרך "סל תרבות שטראוס", "סל תרבות ארצי" ובסינמטקים.
בשנים 2000- 2008 כיהן אורן כראש היחידה לאנימציה בבצלאל.
בשנת 2006 קיבל דרגת פרופסור.
אורן הוציא ב-2006 את ספרו "סודות של פלסטלינה, חיות הבית והגינה", שהפך לרב-מכר.
הספר יצא לאור גם בהוצאת Flamarion בצרפת, וכן בדנמרק.
ספר ההמשך, "סודות של פלסטלינה 2, חיות הבר", יצא ב-2006, וגם הוא הפך לרב-מכר בישראל.
ב-2010 יצא הספר "סודות של פלסטלינה 3, דינוזאורים".
בשנת 2014 הוציא אורן בשיתוף עם טל קרן כץ את הספר "סודות של בצק סוכר, עוגות יום הולדת" .
ב-2008 ערך המוזיאון הישראלי לקריקטורה ולקומיקס בחולון אירוע מחווה לאורן, שכלל תערוכה והקונות של סרטי אנימציה שיצר במשך השנים
ב-2013 קיבל את אות יקיר פסטיבל "אנימיקס" - הפסטיבל לאנימציה, קומיקס וקריקטורה
רונלד אנטוניו "רוני" או'סאליבן הוא שחקן סנוקר מקצועני אנגלי.
נחשב על ידי רבים לשחקן הסנוקר הטוב והמצליח ביותר בכל הזמנים.
או'סאליבן הוא שיאן מספר הזכיות בתקופה המודרנית של אליפות העולם בסנוקר, עם שבע זכיות במספר (2001, 2004, 2008, 2012, 2013, 2020, 2022), שיא שהוא חולק במשותף עם סטיבן הנדרי.
כמו כן, דורג במקום הראשון בעולם במשך שמונה עונות.
או'סאליבן מחזיק בשיא מספר הרצפים הרשמיים של מאה נקודות ומעלה בכל הזמנים (1,313), בשיא מספר הרצפים המקסימליים הרשמיים של 147 נקודות בכל הזמנים (17), בשיא הרצף המקסימלי הרשמי המהיר ביותר בכל הזמנים (5 דקות ו-8 שניות.
אליפות העולם בסנוקר 1997), בשיא שחקן הסנוקר הצעיר ביותר שזכה באליפות בריטניה, בתואר "כתר משולש", ובתואר דירוג בכלל בהיסטוריה של המשחק (גיל 17 ו-358 ימים.
אליפות בריטניה 1993), בשיא שחקן הסנוקר הצעיר ביותר בכל הזמנים שזכה בטורניר המאסטרס (גיל 19 ו-69 ימים.
מאסטרס 1995), בשיא שחקן הסנוקר המבוגר ביותר בכל הזמנים שזכה באליפות העולם בסנוקר (גיל 46 ו-148 ימים.
אליפות העולם בסנוקר 2022), בשיא שחקן הסנוקר המבוגר ביותר בכל הזמנים שזכה באליפות בריטניה (גיל 47 ו-363 ימים.
אליפות בריטניה 2023), בשיא שחקן הסנוקר המבוגר ביותר בכל הזמנים שזכה בטורניר המאסטרס ובתואר "כתר משולש" (גיל 48 ו-40 ימים.
מאסטרס 2024), בשיא מספר ההופעות וההופעות הרצופות בשלבים המרכזיים של אליפות העולם בסנוקר בכל הזמנים (33 שנות הופעה רצופות), בשיא כל הזמנים של מספר ההופעות בגמרים של טורנירי דירוג עולמיים (65), ובשיא שחקן הסנוקר המבוגר ביותר בכל הזמנים שביצע רצף מקסימלי רשמי של 147 נקודות (גיל 49 ו-253 ימים.
בנוסף, או'סאליבן הוא שחקן הסנוקר המרוויח ביותר בכל הזמנים בהיסטוריית המשחק, עם סך זכיות כספיות של למעלה מ-15 מיליון פאונד במהלך הקריירה.
או'סאליבן נחשב על ידי רבים מחובבי ענף הסנוקר, המבקרים, ומעמיתיו למשחק, לשחקן הסנוקר המוכשר ביותר בהיסטוריית המשחק.
עם זאת, היה גם מעורב במספר תקריות שנויות במחלוקת.
נכון לפברואר 2026, מדורג או'סאליבן במקום ה-11 בעולם בדירוג שחקני הסנוקר העולמי.
הודות לסגנון משחקו המהיר וההתקפי, מכונה או'סאליבן "The Rocket" (הטיל).
או'סאליבן החל לשחק סנוקר בגיל שבע.
כבר במהרה הציג את כישרונו הרב כילד פלא, כאשר זכה לראשונה בתחרות של מועדון סנוקר מקומי בגיל תשע בלבד.
ב-1990, בגיל 14, ערך את הופעתו הראשונה בטלוויזיה, כשהתחרה מול סטיב ונטהאם מאנגליה, בטורניר התמזה סנוקר קלאסיק, וניצח את ונטהאם (כולל רצף של 75 נקודות).
או'סאליבן הודח מהטורניר בשלב חצי הגמר.
ב-1991 היה סגן אלוף אנגליה לחובבים.
ב-1991, בגיל 15, זכה באליפות העולם בסנוקר לגילאי 21 ומטה.
באותה השנה זכה גם בטורניר הג'וניור פּוּט בלאק.
כבר בגיל 16, בעונת 1992/1993, החל לשחק סנוקר מקצועני בסבב העולמי.
בעונתו הראשונה כמקצוען, בגיל 17 וחודש ימים, זכה בתואר המקצועני הראשון שלו, כאשר זכה בתחרות האקסטרה צ'אלנג' 1993, והיה שחקן הסנוקר הצעיר ביותר אי פעם שזכה בתואר מקצועני באותה תקופה.
או'סאליבן ניצח את 38 המשחקים הראשונים שלו כמקצוען, שיא שלא נשבר עד היום, ובכך עלה בגיל 17 לשלב הראשון של אליפות העולם בסנוקר לשנת 1993, כשהוא השחקן השלישי הצעיר ביותר בהיסטוריית המשחק שהגיע להישג זה לאחר לוקה ברסל וסטיבן הנדרי.
או'סאליבן הפסיד בסיבוב הראשון של התחרות לאלן מקמאנוס בתוצאה 7–10. בעקבות הישגיו בעונה זו, דורג במקום ה-57 בעולם בעונה הבאה.
בשנת 1993 זכה בתואר הדירוג הראשון שלו, אליפות בריטניה, כאשר ניצח בגמר את סטיבן הנדרי בתוצאה 6–10, ובכך הפך לשחקן הסנוקר הצעיר ביותר שזכה באליפות בריטניה, בתואר "כתר משולש", ובתואר דירוג בכלל בהיסטוריה של המשחק, בעודו בן 17 ו-358 ימים בלבד (שיאים שלא נשברו עד היום).
בשנת 1995, בגיל 19 ו-69 ימים, זכה או'סאליבן לראשונה בטורניר המאסטרס, כאשר ניצח בגמר את ג'ון היגינס בתוצאה 3–9, והפך לשחקן הסנוקר הצעיר ביותר בכל הזמנים שזכה בתואר זה (שיא שלא נשבר עד היום גם כן).
בזמן אליפות העולם לשנת 1996, נמצא או'סאליבן אשם בתקיפת מייק גנלי, אחראי התקשורת דאז וכיום מנהל התחרות.
או'סאליבן נקנס על ידי איגוד הסנוקר העולמי ב-20,000 פאונד, וכמו כן, הורו לו לתרום 10,000 פאונד לצדקה.
באותה עונה דורג במקום השלישי בעולם (דירוג השיא שלו בזמנו).
ב-21 באפריל 1997, בסיבוב הראשון של אליפות העולם בסנוקר, מול מייק פרייס מאנגליה, ביצע או'סאליבן את הרצף המקסימלי הרשמי המהיר ביותר בכל הזמנים, העומד על 5 דקות ו-8 שניות, עם ממוצע של 8.8 שניות למכה (שיא שטרם נשבר עד היום).
בנובמבר של אותה השנה זכה באליפות בריטניה בפעם השנייה, כשניצח בגמר את סטיבן הנדרי בתוצאה 6–10.
בשנת 1998 זכה או'סאליבן בתחרות המאסטרס האירי, כאשר ניצח בשלב הגמר את קן דוהרטי בתוצאה 3–9. אולם הוא כשל בבדיקת הסמים, כאשר נמצאו בבדיקה שרידי קנאביס.
התואר הועבר לדוהרטי, אך דחה אותו, כיוון שהרגיש שלא הגיע לו לנצח בגמר.
עם זאת, קיבל דוהרטי את הפרס הכספי המלא בשווי 61,130 פאונד.
בשנת 2001, בגיל 25, זכה או'סאליבן באליפות העולם בסנוקר בפעם הראשונה שלו, לאחר שניצח בשלב גמר את ג'ון היגינס בתוצאה 14–18. את הזכייה באליפות העולם הקדיש לאביו.
בעקבות הישג זה, דורג בעונה הבאה במקום השני בעולם.
באותה השנה, זכה או'סאליבן בפעם השלישית באליפות בריטניה, לאחר שניצח בגמר את קן דוהרטי בתוצאה 1–10. בעקבות הישגיו בעונת 2001/2002, דורג בעונת 2002/2003 לראשונה במקום הראשון בעולם.
לאחר זכייתו הראשונה באליפות העולם
באליפות העולם בסנוקר לשנת 2002, ניצח או'סאליבן ברבע הגמר את סטיבן לי בתוצאה 10–13, ועלה לחצי הגמר מול סטיבן הנדרי.
הנדרי בחר שלא להגיב להאשמותיו, אולם מספר שחקני סנוקר, בהם סטיב דייוויס, בחרו לבקר את התנהגותו של או'סאליבן כלפיו.
בסופו של דבר התנצל או'סאליבן בפני הנדרי על התבטאויותיו.
עונת 2002/2003 הייתה מוצלחת מבחינתו של או'סאליבן, כיוון שהצליח להגיע בשבע טורנירי דירוג לשמינית הגמר.
או'סאליבן זכה בעונה זו בטורניר המאסטרס הסקוטי, באליפות אירופה הפתוחה ובטורניר המאסטרס האירי, כשבשני משחקי הגמר של תחרויות המאסטרס ניצח את ג'ון היגינס, ובגמר אליפות אירופה ניצח את סטיבן הנדרי.
בעקבות כושרו הטוב, היה או'סאליבן המועמד המוביל לזכייה באליפות העולם באותה שנה, אך הודח בסיבוב הראשון של האליפות, לאחר שהפסיד בתוצאה 6–10 למרקו פו, וזאת על אף שביצע רצף מקסימלי רשמי של 147 נקודות.
בעקבות ההפסד ירד או'סאליבן למקום השלישי בדירוג העולמי.
בשנת 2004, ביקש אביו של או'סאליבן משחקן העבר הוולשי ריי רירדון, אשר זכה שש פעמים באליפות העולם בסנוקר, לסייע לקריירת הסנוקר של בנו.
באותה שנה, בסיועו של רירדון, זכה או'סאליבן בפעם השנייה באליפות העולם, לאחר שגבר בחצי הגמר על סטיבן הנדרי בתוצאה 4–17, הפרש התוצאה הסופית הגבוה ביותר שהיה בחצי גמר אליפות העולם בסנוקר בתקופה המודרנית, ועל גריים דוט הסקוטי בגמר בתוצאה 8–18. או'סאליבן דורג במקום הראשון בעולם בשתי העונות הבאות.
בעונה זו זכה או'סאליבן בטורניר המאסטרס ובאליפות ויילס הפתוחה.
עם זאת הוא החמיץ את אליפות סין הפתוחה בטענה לבעיות בריאותיות.
שחקן הסנוקר אנתוני המילטון ביקר את או'סאליבן על כך, וטען כי על או'סאליבן לקדם את מעמדו של הסנוקר בעולם.
באליפות העולם פגש או'סאליבן ברבע הגמר את פיטר אבדון.
בתחילה הוביל או'סאליבן 2–8, אולם בעזרת משחק איטי והגנתי בצורה יוצאת דופן, ניצח אבדון בתוצאה 11–13. רבים ביקרו את צורת המשחק האיטית של אבדון, וטענו כי מטרתה הייתה לפגום בסגנון משחקו המהיר של או'סאליבן.
לאחר המשחק טען או'סאליבן כי קיימת סבירות גבוהה שלא יתחרה בעונה הבאה, וייתכן שאף יפרוש מן המשחק.
למרות זאת, בספטמבר 2005 הודיע או'סאליבן כי ישחק בעונת 2005/2006 אולם יקדיש חלק מן העונה למשחק הפול האמריקאי הכדור השמיני בארצות הברית, וזאת לאחר שנבחר להתחרות בסבב הפול העולמי.
בסופו של דבר התברר כי סבב הפול העולמי התנגש עם אליפות ליגת העל בסנוקר, בה או'סאליבן הגן על תואר האלוף.
או'סאליבן ויתר על סבב הפול העולמי והחליט לנסות ולהגן על התואר, ולבסוף ניצח את סטיבן הנדרי בתוצאה 0–6, כשהוא מבצע ארבעה רצפים של מעל 100 נקודות.
בעונה זו הגיע או'סאליבן לגמר הגרנד פרי אולם הפסיד לג'ון היגינס בתוצאה 2–9. כמו כן הוא הגיע לגמר טורניר המאסטרס, אולם גם שם הפסיד להיגינס בתוצאה 9–10. בסיבוב הראשון של אליפות בריטניה באותה עונה, במשחקו נגד מארק קינג, שיחק או'סאליבן עם מגבת לחה על ראשו במשך רוב המשחק.
את אליפות העולם באותה העונה פתח או'סאליבן בניצחון 4–10 על דייב הרולד ובניצחון 10–13 בסיבוב השני על ראיין דיי.
ברבע הגמר ניצח או'סאליבן את מארק ויליאמס בתוצאה 11–13, ועלה לחצי הגמר מול גריים דוט.
תחילה עלה דוט ליתרון, אולם או'סאליבן השווה את התוצאה ל-8-8. בעיות בחוד מקל הסנוקר שהפריעו לאו'סאליבן במהלך הטורניר, הופיעו שוב במשחק זה.
או'סאליבן טען בפני מנהל התחרות כי חוד המקל שלו נפל, והדבר הקנה לו הפסקה של רבע שעה כדי להדביק חוד חדש, אולם מצלמות הטלוויזיה הראו כי או'סאליבן הוריד את החוד בכוונה תחילה.
בעקבות תקרית זו היה או'סאליבן נתון לביקורת מצד יריבו למשחק, ומצד שחקנים נוספים, בהם סטיב דייוויס.
לאחר חידוש המשחק ניצח או'סאליבן משחקון אחד, לאחר רצף של 124 נקודות, אולם מיד לאחר מכן ניצח דוט שמונה משחקונים ברצף.
בהמשך התאושש או'סאליבן וניצח בשלושה משחקונים רצופים, אך לבסוף הפסיד במשחק.
לאחר המשחק זרק או'סאליבן את מקל הסנוקר שלו לאחד הילדים בקהל.
החלטתו של או'סאליבן שלא להשתתף בגביע מלטה בעונה זו עלתה לו במקום הראשון בעולם.
בעונה זו הגיע או'סאליבן לגמר גביע צפון אירלנד, בו הפסיד בתוצאה 6–9 לדינג ג'ונווי.
עם זאת בחצי הגמר ניצח או'סאליבן את דומיניק דייל בתוצאה 0–6 בזמן שיא של 53 דקות בתחרות של הטוב מ-11 משחקונים.
בדצמבר 2006, במשחק רבע הגמר של אליפות בריטניה נגד סטיבן הנדרי, פרש או'סאליבן בצורה מפתיעה במשחקון ה-6, במשחק של הטוב מ-17 משחקונים.
במשחק זה או'סאליבן פיגר בתוצאה 1–4, ובמשחקון השישי, לאחר רצף של 24 נקודות, החטיא או'סאליבן כדור אדום.
לאחר ההחטאה לחץ או'סאליבן את ידו של הנדרי ואת ידו של שופט המשחק, כנהוג בסיום משחקי סנוקר, ויצא מן האולם, כשהוא מותיר את הנוכחים באירוע המומים.
תוצאת המשחק נקבעה כ-1–9 לטובתו של הנדרי, וכמו כן איגוד הסנוקר העולמי הודיע שיספק לצופים כרטיסים חינם למשחקים שהתקיימו למחרת התקרית כפיצוי.
ב-31 במאי 2007 קנס איגוד הסנוקר העולמי את או'סאליבן בסכום של 20,800 ליש"ט, וכמו כן הפחית לו 900 נקודות דירוג בעקבות התקרית.
הטורניר הבא בו השתתף או'סאליבן היה טורניר המאסטרס, בו התקבל על ידי הקהל בתגובות מעורבות: חלק מן הקהל עודד אותו וחלק אחר שרק לו בוז.
בסיבוב הראשון ניצח או'סאליבן את אלי קרטר בתוצאה 1–6 כשהוא מבצע 2 רצפים של מעל 100 נקודות.
עם זאת, או'סאליבן יצר תקרית נוספת כשהחליט שלא להשתתף בריאיון לתקשורת אחרי המשחק, כמקובל בסיום משחקי סנוקר.
מספר שחקנים ביקרו את או'סאליבן בעקבות החלטה זו, ביניהם שון מרפי וקן דוהרטי.
ב-21 בינואר 2007 פגש או'סאליבן את דינג למשחק הגמר, בו ניצח בתוצאה 3–10. במהלך המשחק אוהד קולני של או'סאליבן פגע בדינג הצעיר, ובתגובה ניסה או'סאליבן לעודד את דינג.
האוהד הורחק בסופו של דבר, וסטיב דייוויס ציין לטובה את הרוח הספורטיבית שהפגין או'סאליבן במהלך המשחק.
בהמשך העונה השתתף או'סאליבן בגביע מלטה, בו הפסיד בסיבוב הראשון למייקל הולט בתוצאה 3–5. באליפות ויילס הפתוחה הודיע או'סאליבן כי הוא מבצע שינויים מהותיים בטכניקת המשחק שלו, וזאת מכיוון שהוא לא מרוצה מהביצועים שלו בתקופה האחרונה.
בתחרות זו הפסיד או'סאליבן ברבע הגמר לניל רוברטסון בתוצאה 4–5.
בתחרות המאסטרס האירית ניצח או'סאליבן ברבע הגמר את ג'ו סווייל בתוצאה 4–5. במהלך המשחק ביצע או'סאליבן רצף מקסימלי של 147 נקודות, אולם רצף זה לא נספר במניין הרצפים המקסימליים של או'סאליבן, כיוון שכיסי שולחן הסנוקר עליו שיחקו לא עמדו בתקנות הרשמיות של ארגון הסנוקר העולמי.
כמו כן, מארגני התחרות הבטיחו מכונית למי שיבצע את הרצף המקסימלי, אולם לא עמדו בהבטחתם.
בהמשך התחרות ניצח או'סאליבן את ג'ון היגינס בתוצאה 5–6, ובגמר ניצח את בארי הוקינס בתוצאה 1–9. כך זכה או'סאליבן בתחרות המאסטרס האירית, שהוקדשה בפעם הראשונה לשחקן העבר פול האנטר.
גביע התחרות הוענק לאו'סאליבן על ידי אלמנתו של האנטר.
לפני אליפות העולם בעונה זו, בה הוגרל להתחרות בסיבוב הראשון נגד דינג, טען או'סאליבן כי הגרלת המשחקים נקבעה מראש.
טענה זו נדחתה על ידי ארגון הסנוקר העולמי, ובסופו של דבר או'סאליבן חזר בו מההאשמה.
או'סאליבן ניצח את דינג בתוצאה 2–10, והמשיך לסיבוב השני בו התחרה ברוברטסון.
או'סאליבן ניצח את רוברטסון בתוצאה 10–13, והמשיך לרבע הגמר בו הפסיד בתוצאה 1–93 לג'ון היגינס, שבסופו של דבר זכה באליפות העולם.
בעונה זו טען או'סאליבן שרופאו ייעץ לו להימנע מנסיעות ארוכות, ולכן הוא בחר שלא להשתתף בטורניר הדירוג הראשון של העונה, השאנגחאי מאסטרס, ובטורניר הפוט בלאק אליו הוזמן.
כששב להתחרות, הגיע או'סאליבן לגמר תחרות הגרנד פרי, בו הפסיד למרקו פו בתוצאה 6–9. כמו כן במהלך גביע צפון אירלנד קבע או'סאליבן שיא, כשביצע חמישה רצפים של מעל 100 נקודות, כולל רצף מקסימלי של 147 נקודות, הרצף השביעי הרשמי בקריירה שלו, בניצחון 2–5 על אלי קרטר.
עם זאת, או'סאליבן הודח בסיבוב הבא כשהפסיד לפרגל או'בריאן.
ב-3 בדצמבר 2007 זכה או'סאליבן בפעם הרביעית ברציפות, והשביעית בסך הכול, בליגת העל בסנוקר, כשהוא מנצח בגמר את ג'ון היגינס בתוצאה 4–7.
ב-15 בדצמבר 2007 ביצע או'סאליבן רצף המקסימלי של 147 נקודות בניצחון 8–9 על מארק סלבי במסגרת חצי הגמר של אליפות בריטניה.
זהו הרצף המקסימלי השמיני של או'סאליבן, ובכך הוא השווה את שיאו של סטיבן הנדרי.
כמו כן או'סאליבן ביצע את הרצף המקסימלי במשחקון מכריע, כשהתוצאה הייתה 8-8, ובכך הפך לאדם השלישי בסך הכול שעושה זאת.
כמו כן או'סאליבן הפך לאדם השני שמבצע שני רצפים מקסימליים בשני טורנירי דירוג רצופים.
בגמר ניצח או'סאליבן את סטיבן מגווייר וכך זכה בטורניר הדירוג הראשון שלו זה שלוש שנים.
בטורניר המאסטרס בעונה זו הפסיד או'סאליבן לסטיבן מגווייר בתוצאה 5–6. כמו כן או'סאליבן בחר שלא להשתתף בגביע מלטה בעונה זו, אך חזר לשחק באליפות ויילס הפתוחה, בה הגיע לגמר.
בגמר פגש או'סאליבן את מארק סלבי, אך על אף שהוביל במהלך המשחק 5–8, הפסיד לבסוף בתוצאה 8–9.
או'סאליבן השתתף גם בתחרות סין הפתוחה, בה הפסיד בסיבוב הראשון למרקו פו בתוצאה 4–5. בריאיון לתקשורת שלאחר המשחק נוצרה שערורייה כשאו'סאליבן דיבר בגסות אל העיתונאים ואל דובר ארגון הסנוקר העולמי.
ביוני 2008 קבע ארגון הסנוקר העולמי כי או'סאליבן לא יקבל את הכסף ואת נקודות הדירוג שהיה אמור להרוויח מהטורניר, כתגובה להתנהגותו הבלתי הולמת.
באליפות העולם בעונה זו, במשחקו נגד מארק ויליאמס, ביצע או'סאליבן את הרצף המקסימלי של 147 נקודות בפעם התשיעית בקריירה.
בעקבות זאת כינה אותו שחקן העבר והשדרן דניס טיילור "גאון".
עם זאת, מכיוון שגם אלי קרטר ביצע רצף מקסימלי בתחרות זו, נאלץ או'סאליבן לחלוק איתו את הפרס הכספי.
בתחרות זו הגיע או'סאליבן לגמר, לאחר ניצחון על סטיבן הנדרי בחצי הגמר בתוצאה 8–17. בגמר ניצח או'סאליבן את אלי קרטר בתוצאה 8–18, וכך זכה בתואר אלוף העולם בפעם השלישית.
בראיון שלאחר המשחק רמז או'סאליבן כי ייתכן ולא יישחק בעונת 2008/2009, אך עם זאת הצהיר כי הוא רוצה לזכות באליפות העולם עוד פעמים רבות.
או'סאליבן פתח את העונה בזכייה בגביע צפון אירלנד, כשניצח בגמר את דייב הרולד בתוצאה 3–9.
בתחרות השאנגחאי מאסטרס פגש או'סאליבן בחצי הגמר את סטיבן מגווייר, אותו ניצח בתוצאה 5–6, לאחר שני רצפים גבוהים של 141 ו-145 נקודות.
עם זאת או'סאליבן הפסיד בגמר לריקי וולדן בתוצאה 8–10.
בליגת העל בסנוקר ניצח או'סאליבן את מארק סלבי בתוצאה 2–7, וכך זכה בליגת העל בפעם החמישית ברצף, ובפעם השמינית בסך הכול.
למרות זאת או'סאליבן כשל בהגנה על תואר האליפות באליפות בריטניה, כשהפסיד בסיבוב השני בתוצאה 5–9 לג'ו פרי.
בראיון שלאחר המשחק התבטא או'סאליבן בצורה מעוררת מחלוקת, ונקנס בעקבות זאת.
בטורניר המאסטרס הגיע או'סאליבן לגמר לאחר ניצחונות על ג'ו פרי, אלי קרטר וסטיבן מגווייר.
בגמר פגש או'סאליבן את מארק סלבי אותו ניצח בתוצאה 8–10, וזכה בטורניר המאסטרס בפעם הרביעית.
כמו כן או'סאליבן הפך לאדם השני, לאחר סטיבן הנדרי, שזכה בטורניר זה יותר משלוש פעמים.
לאחר המשחק טען או'סאליבן כי זהו ההישג הגדול ביותר בקריירה שלו, כיוון ששיחק עם מקל סנוקר חדש, אותו קיבל רק בשבת שלפני המשחק.
באליפות העולם בעונה זו ניצח או'סאליבן בסיבוב הראשון את סטיוארט בינגהאם, תוך כדי שהוא מבצע שלושה רצפים של למעלה מ-100 נקודות.
עם זאת הפסיד או'סאליבן בסיבוב השני למארק אלן בתוצאה 11–13, וזאת אף שהוביל במהלך המשחק 9-7.
או'סאליבן פתח את העונה בטורניר השאנגחאי מאסטרס.
בסיבוב הראשון ניצח או'סאליבן את גריים דוט בתוצאה 0–5, בסיבוב השני את מרקו פו בתוצאה 2–5, ברבע הגמר את דינג ג'ונווי בתוצאה 3–5, ובחצי הגמר את ג'ון היגינס בתוצאה 1–6. בגמר פגש או'סאליבן את ליאנג וונבו אותו ניצח בתוצאה 10-5.
בטורניר הדירוג השני בעונה זו, הגרנד פרי, ניצח או'סאליבן בסיבוב הראשון את ג'יימי באנט בתוצאה 3–5, אך הפסיד בסיבוב השני לג'ון היגינס בתוצאה 4–5.
ב-29 בנובמבר 2009 לא הצליח או'סאליבן לשמור על תואר אלוף ליגת העל בסנוקר, כשהפסיד בגמר לשון מרפי בתוצאה 3-7.
באליפות בריטניה הגיע או'סאליבן לחצי הגמר לאחר ניצחונות על מתיו סטיבנס, פיטר אבדון ומארק סלבי.
בחצי הגמר פגש או'סאליבן את ג'ון היגינס, לו הפסיד בתוצאה 8–9, וזאת למרות הצלחתו לחזור מתוצאה של 2–8 לתוצאה של 8-8.
או'סאליבן פתח את טורניר המאסטרס במשחק מול ניל רוברטסון, אותו ניצח בתוצאה 6-4. ברבע הגמר ניצח או'סאליבן את פיטר אבדון בתוצאה 6-3. בחצי הגמר ניצח או'סאליבן את מארק ויליאמס בתוצאה 5–6, והגיע לגמר המאסטרס ה-6 שלו ב-7 שנים.
בגמר פגש או'סאליבן את מארק סלבי לו הפסיד בתוצאה 9–10.
בתחרות ולש הפתוחה ניצח או'סאליבן בסיבוב הראשון את סטיוארט בינגהאם בתוצאה 1–5, בסיבוב השני את ג'יימי קופ בתוצאה 0–5, וברבע הגמר את מארק אלן בתוצאה 2–5. בחצי הגמר פגש או'סאליבן את ג'ון היגינס, לו הפסיד בתוצאה 4-6.
בתחרות סין הפתוחה הפסיד או'סאליבן בסיבוב הראשון לטיאן פנגפיי בן ה-22 בתוצאה 3–5, וכך איבד את המקום הראשון בדירוג העולמי.
באליפות העולם ניצח או'סאליבן בסיבוב הראשון את ליאנג וונבו בתוצאה 7–10, ובסיבוב השני את מארק ויליאמס בתוצאה 10–13, אך הפסיד ברבע הגמר למארק סלבי בתוצאה 11–13.
באליפות העולם הפתוחה, ניצח או'סאליבן בסיבוב הראשון את מארק קינג בתוצאה 0–3. במשחקון השלישי ביצע או'סאליבן את הרצף המקסימלי ה-10 בקריירה שלו, וכך שוב עקף את סטיבן הנדרי במספר הרצפים המקסימליים.
במהלך המשחקון השלישי, כשלזכותו רק 8 נקודות, שאל או'סאליבן את השופט מה הפרס הכספי על ביצוע רצף מקסימלי, ונענה שהפרס על הרצף המקסימלי בוטל, והפרס היחיד שיקבל אם יבצע רצף מקסימלי יהיה הפרס על הרצף הגבוה ביותר.
בסיום המשחק, כשכל מה שנותר לאו'סאליבן לעשות כדי לבצע רצף מקסימלי הוא להכניס את הכדור השחור האחרון, הוא לחץ לפתע את ידו של קינג, כמי שמסיים את המשחק, כמחאה על כך שאין פרס על ביצוע הרצף המקסימלי.
עם זאת, לאחר שהשופט פנה ודיבר איתו, החליט לבסוף להכניס את הכדור השחור, וביצע את הרצף המקסימלי ה-10 בקריירה שלו.
בהמשך הטורניר ניצח או'סאליבן את ג'ימי וייט, סטיבן הנדרי, סטיבן מגוויר ופיטר אבדון בתוצאה 1–3, אך הפסיד בגמר לניל רוברטסון בתוצאה 1–5.
בעונה זו זכה בפעם הרביעית באליפות העולם לאחר שניצח בגמר את אלי קרטר 18-11. ב-6 ביוני הוכרז כי לא ישתתף בעונת 2012/2013, מכיוון שסירב לחתום על חוזה השחקנים הרשמי עם ארגון הסנוקר העולמי.
ב-26 בפברואר 2013 הודיע או'סאליבן כי יחזור להתחרות בסבב, ובכך ינסה לשמור על תואר אלוף העולם.
ב-6 במאי 2013, זכה או'סאליבן באליפות העולם בסנוקר בפעם החמישית בקריירה, כאשר ניצח בגמר את בארי הוקינס בתוצאה 12–18. בגמר ביצע או'סאליבן שישה רצפים של מעל מאה נקודות (מה שלא היה מעולם במשחק גמר), ועוד עשרה רצפים של מעל 50 נקודות.
או'סאליבן זכה בתואר לאחר שהשתתף בתחרות אחת בלבד באותה העונה, ה-PTC השלישי של העונה בחודש ספטמבר.
בינואר 2014, זכה או'סאליבן בפעם החמישית בטורניר המאסטרס לאחר ניצחון 4–10 על מארק סלבי.
במרץ 2014, זכה באליפות ויילס הפתוחה כשניצח בגמר את דינג ג'ונווי בתוצאה 3–9, כאשר במשחקון האחרון השלים רצף מקסימלי של 147 נקודות (כשאת הכדור האחרון הטביע עם יד שמאל על מנת לייחד את הרגע), והפך לשחקן הראשון אי פעם שביצע 12 רצפים מקסימליים רשמיים.
באפריל 2014, הוא דורג במקום ה-19 בעולם, בשל שהפחית את השתתפותו בתחרויות שונות בסבב המקצועני המשפיעות על הדירוג.
עם זאת, במאי הגיע לגמר אליפות העולם, בו הפסיד למארק סלבי בתוצאה 14–18
ב-4 בדצמבר 2014, באליפות בריטניה, ביצע או'סאליבן את הרצף המקסימלי הרשמי ה-13 בקריירה שלו מול מתיו סלט, ולבסוף גם זכה בטורניר זה, כאשר ניצח בגמר את ג'אד טראמפ בתוצאה 9–10. הייתה זו הפעם החמישית שזכה באליפות בריטניה, ובכך השווה את מספר הזכיות בטורניר זה עם סטיבן הנדרי.
או'סאליבן ניצח מעל 1,100 משחקים רשמיים בקריירה, הישג המציב אותו עם השחקנים היחידים בהיסטוריה שהגיעו למעל 1,000 ניצחונות משחקים רשמיים בקריירה: ג'ון היגינס, מארק ויליאמס, מארק סלבי וג'אד טראמפ.
במהלך הקריירה, ביצע או'סאליבן מעל 1,300 רצפים רשמיים של מאה נקודות ומעלה, יותר מכל שחקן אחר, בהם שיא כל הזמנים של 214 רצפים רשמיים של מאה נקודות ומעלה באליפות העולם בסנוקר.
על אף שידו החזקה היא יד ימין, או'סאליבן מסוגל לשחק בשתי ידיו באופן שוטף, ולהחליף בין יד ימין לשמאל לפי הצורך, אך לרוב הוא מכה ביד ימין.
כמו כן, הוא נחשב לאחד משחקני הסנוקר בעלי קצב המשחק המהיר בעולם.
או'סאליבן נחשב לשחקן המוכשר ביותר מאז ומעולם בקרב חובבי סנוקר, פרשנים וגם חלק מעמיתיו למשחק, כאשר חלקם אף כינו אותו "גאון".
לאחר שהפסיד לאו'סאליבן באליפות העולם בשנת 2008, טען סטיבן הנדרי כי או'סאליבן הוא שחקן הסנוקר הטוב ביותר בעולם בהפרש ניכר מהאחרים.
עם זאת, ישנה ביקורת על או'סאליבן, שלעיתים מראה חוסר חשק לשחק וחוסר עניין במשחק, כך שלצד משחקים מרהיבים, ניתן לראות אצלו גם תצוגות נפל.
או'סאליבן נחשב לאחד משחקני הסנוקר הפופולרים והאהודים ביותר בכל הזמנים, בעיקר בגלל סגנון המשחק המרהיב והמהיר שלו, והוא טוען כי השאיפה שלו היא לבדר את הצופים, וכי משחק איטי והגנתי מדי ירחיק את הקהל מאולמות הסנוקר.
כמו כן, בזכות סגנון משחקו, תרם או'סאליבן תרומה רבה לשיפור מעמדו של ענף הסנוקר בעולם בעיני הציבור.
בשנת 1998 זכה או'סאליבן בטורניר המאסטרס האירי, לאחר שניצח בשלב הגמר את קן דוהרטי בתוצאה 3–9.
אולם, זכייתו בתואר נשללה עקב הימצאות שרידי קנאביס בבדיקת סמים שערך בסמוך לטורניר.
על אף שדוהרטי דחה את הפרס, הועברו לו כספי הזכייה המלאים של הטורניר.
משחק זה הסתיים בתוצאה 2–5 לטובת או'סאליבן.
בשנת 2014, שבר או'סאליבן את שיא צבירת הנקודות הגבוהה ביותר ללא מענה היריב במשחק רשמי בכל הזמנים (0–556 נקודות לטובת או'סאליבן, ובתוצאה סופית של 0–6 לטובת או'סאליבן מול ריקי וולדן האנגלי בסיבוב השני של מאסטרס 2014, כשהוא מנצח את המשחק תוך 58 דקות בלבד).
כמו כן, או'סאליבן זכה לבסוף בטורניר זה לאחר שניצח בגמר את מארק סלבי בתוצאה 4–10. באותה עונה נהיה גם לסגן אלוף העולם בסנוקר, לאחר שהפסיד בגמר האליפות למארק סלבי בתוצאה 14–18.
בשנת 2016, באליפות ויילס הפתוחה, התמודד או'סאליבן בסיבוב הראשון מול בארי פינצ'ס האנגלי.
במשחקון החמישי והאחרון, ויתר או'סאליבן על האפשרות לבצע רצף מקסימלי של 147 נקודות.
לאחר שהטביע את הכדור האדום ה-14 במספר, בחר או'סאליבן להטביע את הכדור הוורוד, ולאחר מכן הטביע את כל שאר הכדורים שנותרו בשולחן, ובכך השלים רצף של 146 נקודות בלבד.
או'סאליבן טען שעשה זאת בשל סכום הפרס הנמוך בטורניר להישג של רצף מקסימלי, ושלא ראוי לבצע רצף כזה בשביל פרס כה נמוך (שווי הפרס 10,000 פאונד).
יושב ראש איגוד הסנוקר העולמי דאז, בארי הרן, קרא להחלטה של או'סאליבן "לא מקובלת" ו"לא מכובדת", ואף הוסיף ש"אם לעשרת אלפים פאונד אין משמעות עבורו, אני מצטער בשבילו".
או'סאליבן זכה לבסוף בטורניר זה לאחר שניצח בגמר את ניל רוברטסון בתוצאה 5–9, אולם, דינג ג'ונווי זכה לבסוף בפרס הכספי לרצף הגבוה ביותר שבוצע בטורניר, כשביצע בעצמו רצף מקסימלי רשמי של 147 נקודות מול ניל רוברטסון בשלב רבע הגמר.
ב-2016 זכה או'סאליבן בעיטור הכבוד כקצין במסדר האימפריה הבריטית (OBE) מהנסיך צ'ארלס (לימים המלך צ'ארלס השלישי).
בעונת 2017/2018, זכה או'סאליבן בחמישה טורנירי דירוג, והשווה את שיא מספר הזכיות של טורנירי דירוג לשחקן יחיד בעונה אחת בכל הזמנים, יחד עם סטיבן הנדרי, דינג ג'ונווי ומארק סלבי, להם גם חמש זכיות של תוארי דירוג בעונה אחת.
בעונת 2019/2020 נשבר השיא על ידי ג'אד טראמפ, כשזכה בשישה טורנירי דירוג בעונה אחת.
בשנת 2019, היה או'סאליבן שחקן הסנוקר הראשון בהיסטוריה של המשחק לבצע רצף רשמי של מאה נקודות ומעלה בפעם ה-1,000 בקריירה, כשביצע הישג זה במשחקון האחרון של גמר אליפות השחקנים לשנת 2019 מול ניל רוברטסון, כשלאחר רצף זה זכה בטורניר, לאחר שניצח בגמר בתוצאה 4–10.
באליפות העולם בסנוקר 2020, שבר או'סאליבן את שיא המשחק המהיר ביותר שהתקיים באליפות העולם בסנוקר בכל הזמנים, כשניצח בסיבוב הראשון את טמפצ'אי אונ-נו התאילנדי בתוצאה של 1–10 ובזמן משחק כולל של 108 דקות.
בשנת 2022 זכה או'סאליבן בטורניר המאסטרס של הונג קונג, לאחר שניצח בגמר את מרקו פו ההונג קונגי בתוצאה 4–6. במשחק גמר זה נשבר שיא כמות קהל הגדולה ביותר שהייתה במשחק סנוקר אי פעם, כאשר מלאו את הקולוסיאום של הונג קונג כ-9,000 צופים בהיכל.
באליפות סקוטלנד הפתוחה 2022, ביצע או'סאליבן רצף של מאה נקודות בזמן של 3 דקות ו-34 שניות, רק 3 שניות יותר מרצף מאה הנקודות הטלוויזיוני המהיר ביותר בכל הזמנים שביצע טוני דרגו המלטזי, בזמן של 3 דקות ו-31 שניות, באליפות בריטניה 1996 מול ג'ון היגינס.
בחצי גמר מאסטרס ערב הסעודית 2025, ביצע או'סאליבן שני רצפים מקסימלים רשמיים של 147 נקודות במשחק מול כריס ווייקלין שהסתיים בתוצאה 3–6 לטובת או'סאליבן.
על כך שביציע שני רצפים מקסימליים באחד מארבעת הטורנירים הגדולים של הענף, הרוויח או'סאליבן בונוס של 147,000 פאונד מהסבב העולמי.
בנוסף לסנוקר או'סאליבן משחק גם פול.
הוא השתתף בגביע מוסקוני בשנים 1996 ו-1997, בעונת 2005/2006 של סבב הפול העולמי, ובעוד מספר תחרויות.
או'סאליבן נחשב על דעת פרשנים, עמיתיו למשחק ואוהדי סנוקר רבים לשחקן הסנוקר המוכשר ביותר בהיסטוריית המשחק, כאשר חלקם אף מכנים אותו גאון.
עם זאת, בשל אופיו ההפכפך והבלתי צפוי, היה מעורב במספר תקריות שנויות במחלוקת ובעט לא פעם במוסכמות עולם הסנוקר התחרותי, על כך זומן לוועדות משמעת רבות ונקנס מספר פעמים בקריירה.
או'סאליבן הוא שחקן השולט בכל פרמטר במשחק באופן כמעט מוחלט, ובעל אוריינטציה התקפית מובהקת וקצב משחק מהיר ושוטף.
הוא הוגדר על ידי רבים מעמיתיו למשחק כ-Front Runner הטוב ביותר בכל הזמנים של הענף, כלומר, לשחקן שהכי קשה להתאושש מולו כאשר הוא משיג יתרון של מספר משחקונים.
זאת בשל העובדה שכאשר הוא צובר ביטחון ומומנטום, כמעט ואינו עושה טעויות, ומצד שני, מנצל עד תום את טעויות יריביו.
או'סאליבן ימני אך מסוגל לשחק עם ידו השמאלית ברמה גבוהה למדי, תכונה החוסכת לו פעמים רבות את השימוש במקל העזר.
בסיבוב הראשון של אליפות העולם בסנוקר 1996, כאשר ניצח את אלן רובידו הקנדי בתוצאה 3–10, הציג או'סאליבן לראשונה את יכולת זו, דבר שלא היה ידוע או מקובל בסבב הסנוקר המקצועני העולמי באותה תקופה.
בסיום ההתמודדות סירב רובידו ללחוץ את ידו של או'סאליבן בטענה שהפגין זלזול כלפיו, ואף הגיש כלפיו תלונה רשמית לאיגוד הסנוקר העולמי.
בעקבות התלונה זומן או'סאליבן לשימוע משמעתי, במהלכו זעם וטען שההאשמות כלפיו מגוחכות, ושביכולתו לשחק ברמה מספיק גבוהה בשתי ידיו.
שופטי הוועדה החליטו שעליו להוכיח את טענותיו והתבקש על-ידם להתמודד מול רקס ויליאמס (בזמנו שחקן עבר שהיה פעמיים סגן אלוף העולם בסנוקר) בשלושה משחקונים כשהוא משחק עם ידו השמאלית בלבד.
או'סאליבן ניצח את כל שלושת המשחקונים וזוכה לחלוטין מההאשמות.
בראיון שנתן או'סאליבן בשנת 2019, טען שאינו חושב שהוא מוכשר בצורה יוצאת דופן, וכי ישנם שחקנים בסבב העולמי המוכשרים ממנו, ואת הישגיו צלח בעבודה קשה, אימונים רבים ושאיפה למצוינות.
או'סאליבן הוא שחקן הסנוקר בעל מספר הזכיות הגבוה ביותר בכל הזמנים של תוארי הכתר המשולש, עם 23 זכיות במספר.
כמו כן, הוא שחקן הסנוקר הראשון והיחיד עד כה בהיסטוריה של המשחק שזכה בתוארי הכתר המשולש במשך ארבעה עשורים רצופים (1990', 2000', 2010', 2020').
להלן רשימת כל תחרויות הכתר המשולש בהן זכה לפי סדר כרונולוגי:
אליפות העולם בסנוקר 2001 (1)
אליפות העולם בסנוקר 2004 (2)
אליפות העולם בסנוקר 2008 (3)
אליפות העולם בסנוקר 2012 (4)
אליפות העולם בסנוקר 2013 (5)
אליפות העולם בסנוקר 2020 (6)
אליפות העולם בסנוקר 2022 (7)
מוצאו של או'סאליבן מצד אביו הוא אנגלי ואירי, ומצד אימו סיציליאני.
או'סאליבן נולד בוורדסלי שבמחוז וסט מידלנדס, והוא גדל ועדיין מתגורר בצ'יגוול שבמחוז אסקס.
או'סאליבן ידוע כפרפקציוניסט ובעל ביקורת עצמית גבוהה, אפילו כאשר הוא מנצח.
כמו כן, ידוע כי הוא סובל מדיכאון ושבעבר סבל מבעיות הקשורות בסמים.
או'סאליבן נשוי לשחקנית הבריטית ליילה רואס, ויש לו בן ושתי בנות ממערכות יחסים קודמות.
או'סאליבן הוא חברם הטוב של שחקן הסנוקר האנגלי ג'ימי וייט, הגיטריסט, חבר להקת הרולינג סטונז, רון ווד, והאמן האנגלי, דמיאן הירסט.
או'סאליבן הוא אוהד קבוצת הכדורגל ארסנל.
תחביביו העיקריים הם ריצה ומרוצי מכוניות, והוא אף השתתף בתוכנית המרוצים טופ גיר.
ב-2025 עבר או'סאליבן להתגורר באופן זמני בדובאי שבאיחוד האמירויות.
אהרן רוני אלנבלום (21 ביוני 1952 – 7 בינואר 2021) היה גאוגרף והיסטוריון ישראלי שהתמחה בחקר ממלכת הצלבנים, בחקר הערים ההיסטוריות ובהיסטוריה סביבתית אקלימית.
היה פרופסור מן המניין באוניברסיטה העברית בירושלים, היה חבר האקדמיה הלאומית הישראלית למדעים, ועמית בקולג' קלייר הול באוניברסיטת קיימברידג'.
רוני אלנבלום נולד וגדל בבאר שבע, בן למאיר ובת שבע אלנבלום, ילידי פולין, סבו וסבתו חיו ברומניה ונפטרו מהשפעת הספרדית, נושא אותו יחקור לימים.
הוא חי בירושלים מאז שנת 1974. למד שנה אחת ארכאולוגיה בטרם החליף את חוג לימודיו לתואר ראשון בגאולוגיה ולתארים שני ושלישי בחוג לגאוגרפיה באוניברסיטה העברית בירושלים.
עסק בהוראה ובחינוך בבית הספר הניסויי ירושלים ובחברה להגנת הטבע.
עבודת הדוקטור שלו עוסקת ב"ישוב הכפרי הפרנקי בארץ-ישראל בתקופה הצלבנית" ונכתבה בהדרכת הפרופסורים בנימין זאב קדר ויהושע בן-אריה.
בשנים 1988–1989 שהה בבית הספר ללימודים גבוהים במדעי החברה בפריז בהדרכת ז'אק לה-גוף ועשה פוסט-דוקטורט בסורבון.
התמנה למרצה ב-1994, למרצה בכיר ב-1998, לפרופסור חבר ב-2005. שהה בשבתון כעמית מחקר בקולג' קלייר הול באוניברסיטת קיימברידג' בשנים 1998–1999 והיה עמית מחקר במכון הישראלי ללימודים מתקדמים בשנת 9–2008.
עמד בראש בית הספר להיסטוריה באוניברסיטה העברית בשנים 2006–2008 ובראש ארגון הסגל האקדמי הבכיר בירושלים במהלך שביתת הסגל האקדמי הבכיר של שנת 2008.
היה נשוי ללינור בתם של אליהו לנקין, מפקד אלטלנה, ושל דוריס לנקין ולהם שלושה ילדים.
אלנבלום נפטר בפתאומיות מדום לב, בגיל 68.
רוני אלנבלום עסק בחקר ההיבטים המרחביים של ימי הביניים בכלל ותקופת הצלבנים בארץ ישראל בפרט.
ההתיישבות הכפרית הפרנקית בממלכת ירושלים הלטינית
זהו ספרו הראשון המתמודד עם התאוריה שפותחה על ידי יהושע פראוור מהאוניברסיטה העברית וריימונד (אוטו) סמייל מאוניברסיטת קיימברידג' ושלפיה הצלבנים לא חיו כמעט ביישובים החקלאיים, אלא רק במבצרים ובערים, והארץ הייתה מיושבת על ידי תושבים מקומיים שהיו ברובם ערבים ומוסלמים.
אלנבלום מסתמך על עדויות טקסטואליות וארכאולוגיות ומראה כי בתקופה הצלבנית היו בארץ ישראל יותר ממאתיים יישובים צלבניים ובהם כפרים, בתי חווה ופרברים חקלאיים.